নেত্র নিউজ
নেত্র নিউজ একটি সুইডেন-ভিত্তিক অনুসন্ধানী ও জনস্বার্থ বিষয়ক অনলাইন পোর্টাল। সুইডেন-ভিত্তিক হলেও এটি মূলত বাংলাদেশ-বিষয়ক সংবাদ প্রকাশ করে। সুইডেনে স্বেচ্ছা-নির্বাসনে থাকা প্রবাসী বাংলাদেশী সাংবাদিক তাসনিম খলিল ২৬ ডিসেম্বর ২০১৯ সালে এই ওয়েবসাইট চালু করেন। প্রতিষ্ঠার ৭২ ঘণ্টার মধ্যেই বাংলাদেশ সরকার ওয়েবসাইটটি ব্লক করে। মি. খলিল নিজেই অভিযোগ করেছেন এবং বিভিন্ন প্রতিবেদনে ইঙ্গিত দেয়া হয়েছে যে বাংলাদেশের সামরিক গোয়েন্দা সংস্থা ডিজিএফআই এই পদক্ষেপের নেপথ্যে ছিল।